**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS SMULKIOJO IR VIDUTINIO VERSLO RĖMIMO 2021 METŲ SĄMATOS PATVIRTINIMO**

2021 m. vasario 25 d. Nr. T-

Panevėžys

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Panevėžio rajono savivaldybės smulkiojo ir vidutinio verslo rėmimo nuostatų, patvirtintų Savivaldybės tarybos 2017 m. kovo 29 d. sprendimu Nr. T-82 „Dėl Panevėžio rajono savivaldybės smulkiojo ir vidutinio verslo rėmimo nuostatų patvirtinimo“, 13 punktu ir atsižvelgdama į Panevėžio rajono savivaldybės smulkiojo ir vidutinio verslo rėmimo komisijos 2021 m. vasario 11 d. posėdžio protokolą Nr. T4-3, Savivaldybės taryba n u s p r e n d ž i a:

Patvirtinti Panevėžio rajono savivaldybės smulkiojo ir vidutinio verslo rėmimo 2021 metų sąmatą (pridedama).

Lina Gaidytė

2021-02-11

PATVIRTINTA

Panevėžio rajono savivaldybės tarybos

2021 m. vasario 25 d. sprendimu Nr. T-

**PANEVĖŽIO RAJONO SAVIVALDYBĖS SMULKIOJO IR VIDUTINIO VERSLO RĖMIMO 2021 METŲ SĄMATA**

|  |  |  |
| --- | --- | --- |
| Eil.Nr. | Pavadinimas | Suma(eurais) |
| 1. | Iš viso pajamų: | 40 000 |
| 1.1. | Savivaldybės biudžeto lėšos | 40 000 |
| 2. | Iš viso išlaidų: | 40 000 |
| 2.1. | Kreditų palūkanoms kompensuoti | 7 000 |
| 2.2. | Mugių, parodų ir kitų renginių išlaidoms padengti | 13 000 |
| 2.3. | Darbuotojų mokymo, konsultavimo, kvalifikacijos įgijimo, kėlimo ar perkvalifikavimo kursų, seminarų išlaidoms padengti | 2 000 |
| 2.4. | Naujai įregistruotų įmonių įsteigimo išlaidoms padengti |  2 000 |
| 2.5. | Už įkurtas darbo vietas, gavus valstybės finansinę paramą vietinių užimtumo iniciatyvų projektams įgyvendinti (Užimtumo tarnybos administruojami projektai) | 300 |
| 2.6. | Informacijos ir konsultacijų teikimo verslo kūrimo bei plėtojimo klausimais paslaugai pirkti | 1 500 |
| 2.7. | Renginiui „Geriausios Panevėžio rajono įmonės“  | 4 000 |
| 2.8. | Negyvenamųjų patalpų nuomos išlaidoms kompensuoti | 10 200 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

# SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS SMULKIOJO IR VIDUTINIO VERSLO RĖMIMO 2021 METŲ SĄMATOS PATVIRTINIMO“ PROJEKTO

**AIŠKINAMASIS RAŠTAS**

2021 m. vasario 11 d.

Panevėžys

**Sprendimo projekto tikslai ir uždaviniai**

Panevėžio rajono savivaldybės smulkiojo ir vidutinio verslo rėmimo 2021 metų sąmatos patvirtinimo klausimas svarstytas Smulkiojo ir vidutinio verslo rėmimo komisijos posėdyje.

Šiuo sprendimo projektu siūloma Savivaldybės tarybai patvirtinti Panevėžio rajono savivaldybės smulkiojo ir vidutinio verslo rėmimo 2021 metų sąmatą.

**Siūlomos teisinio reguliavimo nuostatos**

Lietuvos Respublikos vietos savivaldos įstatymo 16 straipsnio 4 dalyje numatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Panevėžio rajono savivaldybės smulkiojo ir vidutinio verslo rėmimo nuostatų, patvirtintų Savivaldybės tarybos 2017 m. kovo 29 d. sprendimu Nr. T-82, 13 punkte numatyta, kad smulkiojo ir vidutinio verslo rėmimo lėšos gali būti naudojamos pagal Panevėžio rajono savivaldybės smulkiojo ir vidutinio verslo rėmimo sąmatą.

**Laukiami rezultatai**

Smulkiojo ir vidutinio verslo rėmimo lėšos naudojamos tikslingai pagal patvirtintą sąmatą.

 **Lėšų poreikis ir šaltiniai**

Savivaldybės biudžeto lėšos – 40 tūkst. Eur.

**Kiti sprendimui priimti reikalingi pagrindimai, skaičiavimai ar paaiškinimai**

Sąmatoje lėšos planuojamos pagal praeitų metų faktinį lėšų panaudojimą.

Vyr. specialistė Lina Gaidytė